Poštovani roditelji, dragi učenici!

Evo još nekoliko informacija, a odnose se na izdavanje potvrda o statusu učenika koje su preduvjet za ostvarivanja vaših prava.

Učenici i roditelji u svakom trenutku mogu od škole dobiti potvrdu o statusu redovnih učenika i priložiti ih u svrhu za koje im treba. Osim osobnog dolaska u školu, zahtjev za izdavanje potvrde može se dostaviti putem e-maila: [ured@ss-cazma.skole.hr](mailto:ured@ss-cazma.skole.hr) Škola će u tom slučaju ispisati potvrdu i vratiti na e-mail roditelja ili učenika. Isti postupak će biti ukoliko to telefonski zatražite.

Osim navedenog, do potvrde možete doći putem sljedeće poveznice <https://potvrde.skole.hr/login>. (učenici se prijavljuju svojim AAI identitetom, a roditelji svojim pristupnim podacima putem sustava e-građani). Potvrdu ćete generirati, isprintati i poslati tamo gdje ih se traži i ona u potpunosti zamjenjuje potvrdu koju izdaje škola.

Posebna napomena odnosi se na učenike i roditelje koji nam upućuju svoje zahtjeve za izdavanjem potvrda u svrhu ostvarivanja prava na dječji doplatak. Hrvatski zavod za mirovinsko osiguranje objavio je kako potvrde o školovanju djece nije potrebno dostavljati, već se činjenica redovitog školovanja utvrđuje službenim putem.

Više o tome možete naći na sljedećoj poveznici:

<https://www.mirovinsko.hr/hr/poziv-korisnicima-za-podnosenje-zahtjeva-za-ostvarivanje-prava-na-doplatak-za-djecu-1646/1646>